CELEX: 32016R1244
Language: mt
Date: 2016-07-28 00:00:00
Title: Regolament tal-Kummissjoni (UE) 2016/1244 tat-28 ta' Lulju 2016 li jemenda l-Anness I tar-Regolament (KE) Nru 1334/2008 tal-Parlament Ewropew u tal-Kunsill fir-rigward ta' ċerti sustanzi aromatizzanti minn grupp b'rabta ma' struttura ta' insaturazzjoni alfa-beta (Test b'rilevanza għaż-ŻEE)

29.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 204/7
            
         REGOLAMENT TAL-KUMMISSJONI (UE) 2016/1244
   tat-28 ta' Lulju 2016
   li jemenda l-Anness I tar-Regolament (KE) Nru 1334/2008 tal-Parlament Ewropew u tal-Kunsill fir-rigward ta' ċerti sustanzi aromatizzanti minn grupp b'rabta ma' struttura ta' insaturazzjoni alfa-beta
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1334/2008 tal-Parlament Ewropew u tal-Kunsill tas-16 ta' Diċembru 2008 dwar aromatizzanti u ċerti ingredjenti tal-ikel bi proprjetajiet aromatizzanti għall-użu fl-ikel u fuq l-ikel u li jemenda r-Regolament (KEE) Nru 1601/91, ir-Regolamenti (KE) Nru 2232/96 u (KE) Nru 110/2008 u d-Direttiva 2000/13/KE (1), u b'mod partikolari l-Artikolu 11(3) tiegħu,
   Wara li kkunsidrat ir-Regolament (KE) Nru 1331/2008 tal-Parlament Ewropew u tal-Kunsill tas-16 ta' Diċembru 2008 li jistabbilixxi proċedura ta' awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (2), u b'mod partikolari l-Artikolu 7(5) tiegħu,
   Billi:
   
               (1)
            
            
               L-Anness I tar-Regolament (KE) Nru 1334/2008 jistabbilixxi lista tal-Unjoni ta' aromatizzanti u ta' materjali tas-sors approvati għall-użu fl-ikel u fuqu u l-kundizzjonijiet tal-użu tagħhom.
            
         
               (2)
            
            
               Ir-Regolament ta' Implimentazzjoni tal-Kummissjoni (UE) Nru 872/2012 (3) adotta lista ta' sustanzi aromatizzanti u introduċa dik il-lista fil-Parti A tal-Anness I tar-Regolament (KE) Nru 1334/2008.
            
         
               (3)
            
            
               Dik il-lista tista' tiġi aġġornata f'konformità mal-proċedura komuni msemmija fl-Artikolu 3(1) tar-Regolament (KE) Nru 1331/2008, fuq inizjattiva tal-Kummissjoni jew wara li Stat Membru jew parti interessata tressaq applikazzjoni għal dan.
            
         
               (4)
            
            
               Il-lista tal-Unjoni ta' aromatizzanti u materjali tas-sors tinkludi għadd ta' sustanzi li l-Awtorità Ewropea dwar is-Sigurtà fl-Ikel (“l-EFSA”) talbet dejta xjentifika addizzjonali dwarhom u li trid tingħata biex titlesta l-evalwazzjoni qabel l-iskadenzi speċifiċi stabbiliti fl-Anness I tal-Parti A tar-Regolament (KE) Nru 1334/2008.
            
         
               (5)
            
            
               Fil-każ tal-ħames sustanzi li ġejjin li jappartjenu għall-Evalwazzjoni FGE 208rev.1 tal-Grupp ta' Aromatizzanti: p-menta-1,8-dien-7-ol (FL Nru 02.060), mirtenol (FL Nru 02.091), mirtenal (FL Nru 05.106), aċetat tal-p-menta-1,8-dien-7-il (FL Nru 09.278), u aċetat tal-mirtenil (FL Nru 09.302), kienet stabbilita d-data ta' skadenza tal-31 ta' Diċembru 2012 fil-lista tal-Unjoni għas-sottomissjoni ta' dejta xjentifika addizzjonali mitluba. Tali dejta ntbagħtet mill-applikant.
            
         
               (6)
            
            
               Dak il-grupp kimiku jinkludi s-sustanza p-menta-1,8-dien-7-al (FL Nru 05.117) li ntużat bħala sustanza rappreżentattiva għall-grupp u li għalija tressqet id-dejta dwar it-tossiċità.
            
         
               (7)
            
            
               L-Awtorità evalwat id-dejta mressqa u fl-opinjoni xjentifika tagħha tal-24 ta' Ġunju 2015 (4) ikkonkludiet li s-sustanza p-menta-1,8-dien-7-al (FL Nru 05.117) hija ġenotossika in vivo u għalhekk l-użu tagħha bħala sustanza aromatizzanti tqajjem tħassib għas-sikurezza. Dik is-sustanza diġà tneħħiet mil-lista tal-Unjoni bir-Regolament tal-Kummissjoni (UE) 2015/1760 (5).
            
         
               (8)
            
            
               F'dik l-opinjoni, l-Awtorità kkonkludiet ukoll li peress li p-menta-1,8-dien-7-al (FL Nru 05.117) hija rappreżentanta tal-grupp, hemm tħassib potenzjali dwar is-sikurezza għas-sustanzi l-oħra f'dak il-grupp.
            
         
               (9)
            
            
               Sabiex tkompli tiġi evalwata s-sikurezza ta' dawk il-ħames sustanzi, il-partijiet sostenituri kkonċernati ġew mistiedna formalment biex jipprovdu studji addizzjonali ta' tossiċità sat-30 ta' April 2016 biex l-EFSA tkun tista' tiffinalizza l-valutazzjoni tagħhom.
            
         
               (10)
            
            
               Il-partijiet sostenituri kkonċernati ppreżentaw qabel it-30 ta' April 2016 l-istudji l-ġodda mitluba.
            
         
               (11)
            
            
               Jixraq ukoll li, sakemm ma joħorġu l-evalwazzjoni tal-EFSA tad-dejta xjentifika ġdida, l-evalwazzjoni sħiħa eventwali ta' dawn is-sustanzi skont il-proċedura tal-kumitat CEF tal-EFSA jekk jixraq u t-tlestija tal-proċess regolatorju sussegwenti, jiġu emendati l-kundizzjonijiet tal-użu ta' dawk il-ħames sustanzi biex ikun rifless aħjar l-użu attwali ta' dawk is-sustanzi.
            
         
               (12)
            
            
               Minħabba raġunijiet tekniċi, għandhom jiġu stabbiliti perjodi tranżizzjonali biex ikopru l-ikel li miegħu tkun żdiedet xi waħda mill-ħames sustanzi aromatizzanti, li jkun tqiegħed fis-suq jew intbagħat minn pajjiżi terzi lejn l-Unjoni, qabel id-data tad-dħul fis-seħħ ta' dan ir-Regolament.
            
         
               (13)
            
            
               Għaldaqstant, il-Parti A tal-Anness I tar-Regolament (KE) Nru 1334/2008 għandha tiġi emendata skont dan.
            
         
               (14)
            
            
               Il-miżuri previsti f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Il-Parti A tal-Anness I tar-Regolament (KE) Nru 1334/2008 hija emendata skont l-Anness ta' dan ir-Regolament.
   Artikolu 2
   1.   Ikel li żdiedet fih xi waħda mill-ħames sustanzi aromatizzanti: p-menta-1,8-dien-7-ol (FL Nru 02.060), mirtenol (FL Nru 02.091), mirtenal (FL Nru 05.106), aċetat tal-p-menta-1,8-dien-7-il (FL Nru 09.278), u aċetat tal-mirtenil (FL Nru 09.302) li ma jikkonformax mal-kundizzjonijiet stabbiliti fl-Anness ta' dan ir-Regolament u li tqiegħed legalment fis-suq qabel id-dħul fis-seħħ ta' dan ir-Regolament, jista' jiġi kummerċjalizzat sad-data tiegħu ta' durabbiltà minima jew sad-data se meta għandu jintuża.
   2.   Ikel importat fl-Unjoni li fih tkun żdiedet kwalunkwe sustanza aromatizzanti msemmija fil-paragrafu 1 u li ma jikkonformax mal-kundizzjonijiet stabbiliti fl-Anness ta' dan ir-Regolament jista' jiġi kumerċjalizzat sad-data minima ta' durabbiltà jew sad-data sa meta għandu jintuża, meta l-importatur ta' ikel bħal dan jista' juri li dan intbagħat mill-pajjiż terz ikkonċernat u li kien fi triqtu lejn l-Unjoni qabel id-data tad-dħul fis-seħħ ta' dan ir-Regolament.
   3.   Il-perjodi tranżitorji previsti fil-paragrafi 1 u 2 ma għandhomx japplikaw għal taħlit ta' ħwawar.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta' Lulju 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 354, 31.12.2008, p. 34.
   
      (2)  ĠU L 354, 31.12.2008, p. 1.
   
      (3)  Ir-Regolament ta' Implimentazzjoni tal-Kummissjoni (UE) Nru 872/2012 tal-1 ta' Ottubru 2012 li jadotta l-lista ta' sustanzi aromatizzanti stipulati bir-Regolament (KE) Nru 2232/96 tal-Parlament Ewropew u tal-Kunsill, jintroduċiha fl-Anness I tar-Regolament (KE) Nru 1334/2008 tal-Parlament Ewropew u tal-Kunsill u jħassar ir-Regolament tal-Kummissjoni (KE) Nru 1565/2000 u d-Deċiżjoni tal-Kummissjoni 1999/217/KE (ĠU L 267, 2.10.2012, p. 1).
   
      (4)  Opinjoni Xjentifika dwar l-Evalwazzjoni tal-Grupp ta' Aromatizzanti 208, Reviżjoni 1 (FGE.208Rev1): Kunsiderazzjoni tad-dejta dwar il-ġenotossiċità dwar ir-rappreżentanti għal 10 aldeidi aliċikliċi bl-α,β-insaturazzjoni f'ċirku/katina laterali u prekursuri mis-sottogrupp kimiku 2.2 tal-FGE.19. EFSA Journal 2015;13(7):4173, 28 pp. doi:10.2903/j.efsa.2015.4173 Disponibbli onlajn: www.efsa.europa.eu/efsajournal.
   
      (5)  Ir-Regolament tal-Kummissjoni (UE) 2015/1760 tal-1 ta' Ottubru 2015 li jemenda l-Anness I tar-Regolament (KE) Nru 1334/2008 tal-Parlament Ewropew u tal-Kunsill f'dak li għandu x'jaqsam mat-tneħħija tas-sustanza aromatizzanti p-menta-1,8-dien-7-al mil-lista tal-Unjoni (ĠU L 257, 2.10.2015, p. 27).
   
      ANNESS
      It-Tabella 1 tat-Taqsima 2 tal-Parti A tal-Anness I tar-Regolament (KE) Nru 1334/2008 hija emendata kif ġej:
      
                  (a)
               
               
                  l-entrata dwar FL Nru 02.060 tinbidel b'dan li ġej:
                  
                              “02.060
                           
                           
                              
                                 p-Menta-1,8-dien-7-ol
                           
                           
                              536-59-4
                           
                           
                              974
                           
                           
                              2024
                           
                           
                               
                           
                           
                              Fil-kategoriji 1, 3, 4.2, 5 (għajr għall-kategorija 5.3), 6, 7, 14.1, 14.2 u 16
                           
                           
                              1
                           
                           
                              EFSA”
                           
                        
            
                  (b)
               
               
                  l-entrata dwar FL Nru 02.091 tinbidel b'dan li ġej:
                  
                              “02.091
                           
                           
                              Mirtenol
                           
                           
                              515-00-4
                           
                           
                              981
                           
                           
                              10285
                           
                           
                               
                           
                           
                              Fil-kategoriji 1, 3, 5, 6, 14.1, 14.2, 15 u 16
                           
                           
                              1
                           
                           
                              EFSA”
                           
                        
            
                  (c)
               
               
                  l-entrata dwar FL Nru 05.106 tinbidel b'dan li ġej:
                  
                              “05.106
                           
                           
                              Mirtenal
                           
                           
                              564-94-3
                           
                           
                              980
                           
                           
                              10379
                           
                           
                               
                           
                           
                              Fil-kategoriji 1, 2, 3, 4.2, 5, 6, 7, 8, 9, 10, 11, 12, 14.1, 14.2, 15 u 16
                           
                           
                              1
                           
                           
                              EFSA”
                           
                        
            
                  (d)
               
               
                  l-entrata dwar FL Nru 09.278 tinbidel b'dan li ġej:
                  
                              “09.278
                           
                           
                              aċetat tal-p-Menta-1,8-dien-7-il
                           
                           
                              15111-96-3
                           
                           
                              975
                           
                           
                              10742
                           
                           
                               
                           
                           
                              Fil-kategoriji 1, 3, 5, 6, 7, 8, 14.1, 14.2 u 16
                           
                           
                              1
                           
                           
                              EFSA”
                           
                        
            
                  (e)
               
               
                  l-entrata dwar FL Nru 09.302 tinbidel b'dan li ġej:
                  
                              “09.302
                           
                           
                              Aċetat tal-mirtenil
                           
                           
                              1079-01-2
                           
                           
                              982
                           
                           
                              10887
                           
                           
                               
                           
                           
                              Fil-kategoriji 1, 3, 4.2, 5, 6, 7, 14.1, u 14.2
                           
                           
                              1
                           
                           
                              EFSA”